A Törvényszék 2025. július 9-i ítélete – Seedless Gold International kontra CPVO – Ángel Teresa Hermanos (Queen)
(T-74/24. sz. ügy)1
(„Növényfajták – A Queen növényfajtára vonatkozó közösségi növényfajta-oltalom átruházásának bejegyzése iránti kérelem – Gondossági kötelezettség”)
Az eljárás nyelve: spanyol
Felek
Felperes: Seedless Gold International, SL (Pilar de la Horadada, Spanyolország) (képviselők: P. Porcel Sánchez és M. Gay-yo Hmami ügyvédek)
Alperes: Közösségi Növényfajta-hivatal (képviselők: F. Mattina, M. García-Moncó Fuente és M. Fortin meghatalmazottak)
A másik fél a CPVO fellebbezési tanácsa előtti eljárásban, beavatkozó fél a Törvényszék előtti eljárásban: Ángel Teresa Hermanos, SA (El Puig de Santa María, spanyolország) (képviselő: V. Moles Vilar ügyvéd)
Tárgy
Az EUMSZ 263. cikken alapuló keresetével a felperes a Közösségi Növényfajta-hivatal (CPVO) fellebbezési tanácsa 2023. december 13-án hozott határozatának (A001/2022. sz. ügy) hatályon kívül helyezését kéri.
Rendelkező rész
A Törvényszék a keresetet elutasítja.
A Seedless Gold International, SL, a Közösségi Növényfajta-hivatal (CPVO) és az Ángel Teresa Hermanos, SA maga viseli saját költségeit.
____________
1     HL C, C/2024/2444, 2024.4.8.